Fondasyon Wikimedya
Fondasyon Wikimedya (Wikimedia Foundation, Inc.) se yon òganizasyon san bi likratif. Se lwa Eta Florid Ozetazini ki gouvène li. Li responsab pou santralize kèk bagay nan zafè administratif mouvman Wikimedya. kòm yon antye. Egzistans ofisyèl li te anonse   20 jen 2003, pa Jimmy Wales, ko-fondatè Wikipedya.

Wikimedia Foundation, Inc. se yo òganizasyon ki òganize ansiklopedi lib Wikipedya, men tou pwojè Wiktionary, Wikiquote, Wikibooks, Wikimedia Commons, Wikisource, Wikispecies, Wikinews, Wikiversity, Wikivoyage , ak Wikidata, tout sèvi ak platfòm lojisyèl kolaborasyon MediaWiki.

Objektif 
Objektif Fondasyon Wikimedya se ankouraje kwasans ak devlopman pwojè ki genyen konesans ki baze sou prensip wiki, epi distribye kontni an piblikman e gratis.

Asosyasyon an pa gen pwofi a genyen tout sèvè pwojè Wikimedya yo òganize, enstale Ozetazini, Peyiba ak Sengapou Fondasyon Wikimedya posede anpil non domèn, dwa sou logo ak kèk non mak.

Itilizatè yo ak patisipan nan pwojè Wikimedya yo ka rankontre nan konferans anyèl entènasyonal Wikimania.

konsèy Administrasyon an
Nan mwa janvye 2004, Jimmy Wales te nonmen Tim Shell ak Michael Davis kòm manm konsèy administrasyon8 Fondasyon Wikimedya. Nan mwa jen 2004, yon eleksyon te fèt nan kominote yo nan divès pwojè yo eli de (2) manm adisyonèl. Apre yon mwa nan kanpay, apre yon eleksyon ki te fèt sou entènèt pou de semèn, Angela Beesley ak Florence Devouard te eli nan konsèy la, kòm reprezantan tout patisipan yo nan divès pwojè Wikimedia yo. Tou de te reeli nan mwa jen 2005. Nan dat 28 oktòb 2006, Florence Devouard te eli Prezidan Konsèy Administrasyon an. Li te ranplase nan dat ki te 17 jiyè 2008 pa Michael Snow, yon avoka Alman. An 2009, Matt Halprin te nonmen kòm nevyèm manm Konsèy la apre yon don de milyon dola nan men Omidyar Network. Konsèy administrasyon Fondasyon Wikimedia te pwolonje manda li pou yon ane.

Kreyasyon 

Non "Wikimedya" te pwopoze nan mwa mas 2003 pa Sheldon Rampton. Jimmy Wales te fè anons kreyasyon Fondasyon Wikimedya nan mwa jen 2003 ak deklarasyon sa yo:

“Mwen kontan anonse fòmasyon Wikimedia Foundation Inc., yon òganizasyon san bi likratif ki gouvène pa lwa Florid, Etazini. Mwen transfere sa a byen sa yo pou nouvo òganizasyon sa a :

 Tout non domèn Nupedia.com/net/org/elatriye.
 Tout non domèn Wikipedia.com/net/org/elatriye.
 Tout copyright pou lojisyèl oswa atik ki te deja posede pa Bomis, Inc. epi ki deja anba yon lisans "copyleft" (Sa gen ladan l travay ki fèt sou kontra pa Jason, Tim, Larry, Toan, Liz, ak mwen menm, ansanm ak lòt anplwaye Bomis ki te travay sou pwojè sa yo pandan travay yo, men li pa antre ladan l travay ki fèt andeyò lè travay yo oswa lè yo pa te anplwaye pa Bomis. )
 (Tout sa yo te deja gen lisans anba GNU GPL oswa GNU FDL, kidonk sa a se jis yon fòmalite. Men menm lè sa a, nou vle bay yon bon egzanp. .)
 Anplis de sa, mwen bay tout rezilta travay pèsonèl mwen ki gen dwadotè ki deja gen lisans GNU GPL oswa GNU FDL, pou Wikipedya ak Nupedia nan Fondasyon Wikimedya.

Pwojè

Òganizasyon lokal yo 

Fondasyon Wikimedya reyini ansanm yon rezo entènasyonal òganizasyon ki se asosye, ki rele chapit lokal yo Yo menm yo pa jere pwojè Fondasyon Wikimedya yo, kidonk yo pa gen okenn pouvwa pou kontwole sit sa yo men yo travay pou sipòte diferan vèsyon lang yo.

Gade tou

Nòt ak referans

Lyen deyò 
 (en) Sitwèb ofisyèl
Wikimedya